बैसाखी के त्योहार को बॉलीवुड स्टार्स ने बनाया खास | बैसाखी के त्योहार को बॉलीवुड स्टार्स ने बनाया खास, भग्वान से मांगी सुख शांति की दुआ
Home Bollywood बैसाखी के त्योहार को बॉलीवुड स्टार्स ने बनाया खास
Home Bollywood बैसाखी के त्योहार को बॉलीवुड स
बैसाखी के त्योहार को बॉलीवुड स्टार्स ने बनाया खास
By Arunima April 13, 2020, 9:57 p.m. 1k
कोरोना वायरस की वजह से भारत में लॉकडाउन लगा हुआ है। अपने और अपने घरवालों की सलामती के लिए लोग घरों में ही समय बिताने को मजबूर हैं। लॉकडाउन में पड़ने वाले त्योहारों और खास दिनों को भी लोग घरों पर ही मना रहे हैं। देश भर में सोमवार 13 अप्रैल को बैसाखी का पर्व मनाया जा रहा है। लेकिन इस बार कोरोना वायरस के चलते लगे लॉकडाउन में लोग घर के अंदर बैसाखी मनाने को मजबूर हैं और हमेशा की तरह बॉलीवुड स्टार्स अपने सोशल मीडिया अकाउंट के जरिए फैन्स को बैसाखी की बधाईयां दे रहे हैं।
बॉलीवुड के शहंशाह अमिताभ बच्चन ने ट्वीटर पर छोटी सी कविता शेयर कर लोगों को बैसाखी की बधाईयां दी है। अमिताभ ने लिखा- 'बैसाखी के पावन अवसर पर, लें बारम बार बधाई, ये दिन हर दिन मंगलमय हो, हम सब की यही दुहाई, हर्ष‍ित पल और मधुमय जीवन, अपने घर मनाएं, सुख शांत सुरक्ष‍ित रहें सदा, ईश्वर से यही दुआएं। ' साथ ही रवीना टंडन ने इंस्टाग्राम पर पोस्ट कर लिखा-"सत श्री अकाल जी साढ़ेवालों ते सारे परिवार वालों,बैसाखीदिया तेनु लख लख बधाइयां !"
अजय देवगन ने भी ट्वीट कर फैन्स को बैशाखी की शुभकामनाएं दीं हैं। अजय ने लिखा- "बैसाखी दी बधाईयां सबको! घर पर रहें और परिवार के साथ त्योहार मनाएं. ढ़ेर सारा प्यार।" कंगना रनौत और ईशा गुप्ता ने भी अपनी इंस्टा स्टोरी के जरिए फैन्स को बैशाखी विश किया है।
एक्ट्रेस मल्लिका शेरावत ने भी ट्वीट कर लोगों को बैसाखी की बधाई दी है. उन्होंने लिखा- "आप सभी को बैसाखी की बधाई। उम्मीद है ये त्योहर आपके जीवन में खुशी और नई उम्मीद लेकर आए।" एक्ट्रेस नीतू चंद्रा ने भी बैसाखी की बधाई देते हुए लिखा- "वाहेगुरु हमें कामयाबी, सेहत और शांति का आशीर्वाद दें।परिवार के साथ बैसाखी मनाएं." एक्ट्रेस नेहा धूपिया और अंगद बेदी ने भी वीडियो के जरिए लोगों को बैसाखी की बधाई दी है।साथ ही लोगों से घर के अंदर रहने की अपील भी की।
बता दें, बैसाखी सिख धर्म की स्थापना और फसल पकने के प्र‍तीक के रूप में मनाई जाती है। इस महीने रबी फसल पूरी तरह से पक कर तैयार हो जाती है और पकी हुई फसल को काटने की शुरुआत भी हो जाती है। ऐसे में किसान खरीफ की फसल पकने की खुशी में यह त्योहार मनाते हैं। इसके अलावा 13 अप्रैल 1699 के दिन सिख पंथ के 10वें गुरू श्री गुरु गोबिंद सिंह जी ने खालसा पंथ की स्थापना की थी।
पंजाब के लोग इस दिन पूरे जोश के साथ कई कार्यक्रमों का आयोजन करते हैं जहां वे लोग भांगड़ा पाते हैं और एक-दूसरे को बधाई देते हैं। वहीं के गुरुद्वारों में इस दिन रोशनी की जाती है और विशेष आयोजन होते हैं। दरअसल बैसाखी के दिन पूरा पंजाब ढोल और नगाड़ों की थाप से गूंज रहा होता है। हर तरफ मेले ही मेले नजर आते हैं जिनमें वहां का पारंपरिक नृत्य भांगड़ा और गिद्दा देखने को मिलता है। लॉकडाउन की वजह से इस बार यह मुमकिन नहीं हो पाया।